Gerbiamieji tėveliai,

atsižvelgdami į epidemiologinę situaciją šalyje ir vadovaudamiesi 2020 m. gruodžio 7 d. Vyriausybės nutarimu Nr. 1364 „Dėl Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ pakeitimo“ (<https://www.e-tar.lt/portal/lt/legalAct/960690a0389411eb8d9fe110e148c770> ), prašome **ikimokyklinio ir priešmokyklinio ugdymo veiklą organizuoti remiantis šiuo teisės aktu (**Nutarimas įsigalioja **nuo š. m. gruodžio 9 d.),**kuris reglamentuoja:

2.2.9.1. p. ikimokyklinis, priešmokyklinis ir pradinis ugdymas vykdomi, užtikrinant valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas. **Ikimokyklinio, priešmokyklinio ugdymo programose rekomenduojama dalyvauti tik tiems vaikams, kurių tėvai (įtėviai, globėjai) neturi galimybių dirbti nuotoliniu būdu.**

2.2.9.7. p. mokiniams, besimokantiems pagal pradinio ugdymo programą, atostogos skelbiamos nuo 2020 m. gruodžio 14 d. iki 2021 m. sausio 3 d.

2.2.9.2. p. ugdymas mokyklose pagal pagrindinio ugdymo ir vidurinio ugdymo programas vykdomas nuotoliniu būdu, išskyrus specialiosiose mokyklose ir bendrojo ugdymo mokyklų specialiosiose klasėse ugdomus mokinius pagal pagrindinio ugdymo (pagrindinio ugdymo individualizuotą), vidurinio ugdymo (socialinių įgūdžių ugdymo) programas, užtikrinant valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas;

2.2.9.3 p. **neformalusis** vaikų švietimas vykdomas **nuotoliniu būdu arba stabdomas.**

Nuotoliniu būdu besiugdantiems vaikams **ugdymo mokestis neskaičiuojamas**. Ugdymo mokestis nelankantiems vaikams, kurių tėvai turi galimybę dirbti nuotoliniu būdu, bus **neskaičiuojamas nuo š. m. gruodžio 9 d. iki gruodžio 31 d**.

**Primename, kad vykstant ugdymo procesui, pašaliniai asmenys į švietimo įstaigą neturi būti įleidžiami.**

**Pažymime, kad griežtai draudžiama atvykti į ugdymo įstaigą asmenims, jaučiantiems COVID-19 simptomus:**

1.     karščiavimą;

2.     kosulį;

3.     pasunkėjusį kvėpavimą;

4.     skonio ar kvapo netekimą

arba

1.     turėjusiems kontaktą su COVID-19 sergančiu asmeniu;

2.     grįžus iš COVID-19 paveiktų valstybių

<https://nvsc.lrv.lt/lt/visuomenei/paveiktu-saliu-sarasas-1>

Šiais atvejais asmuo privalo susisiekti su šeimos gydytoju dėl konsultacijos ir pranešti įstaigos vadovui.

Dėkojame už sklandų bendradarbiavimą ir saugokime vieni kitus!